Slattyssyn yn Unnaneys 1707

Ta Slattyssyn yn Unnaneys (, ) çheet er daa Lattys Parlamaid: yn Union with Scotland Act 1706 ("Slattys Unnaneyssey lesh Nalbin 1706") hie trooid Parlamaid Hostyn, as yn Union with England Act 1707 ("Slattys Unnaneyssey lesh Sostyn 1707") hie trooid Parlamaid ny h-Albey. Chur ad ayns bree kianglaghyn Chonaant yn Unnaneys va coardit hannah hene er 22 Jerrey Souree 1706, lurg barganaghyn eddyr ny barrantee va hassoo er son parlamaidyn y daa heer. Rere y daa Lattys, va Reeriaght Hostyn as Reeriaght ny h-Albey—v'ayns unnaneys persoonagh ec y traa shen—unnaneysit ayns un reeriaght myr Reeriaght y Vretyn Vooar.

Va un vonark rheynnit eddyr y daa heer veih Unnaneyssey ny Crooinyn ayns 1603, tra ren Ree Jamys VI ny h-Albey eiraghey troyn Hostyn veih e ven vooinjerey ghooblit, y Venrein Ealisaid I. Ga dy row eh currit sheese myr Unnaneyssey Crooinyn, as dyn bwooise da ren Jamys goaill rish roshtyn dys un Chrooin, va Sostyn as Nalbin foast nyn reeriaghtyn er lheh dy h-oikoil derrey 1707. Roish Slattyssyn yn Unnaneys, va tree eab ayn rieau (ayns 1606, 1667, as 1689) d'unnaneyssey yn daa heer rere Slattyssyn Parlamaid, agh cha row yn lught reill cohassooagh rish yn eie shen derrey shoh.

Haink ny Slattyssyn stiagh ayns bree er 1 Boaldyn 1707. Er y laa shoh, haink Parlamaid ny h-Albey as Parlamaid Hostyn ry-cheilley myr Parlamaid y Vretyn Vooar, soit ayns Plaase y Vannishter Heear ayns Lunnin, aa-hoiaghey Pharlamaid Hostyn.Act of Union 1707, Article 3  Ayns Nalbin, t'ad cur "unnaneys ny Parlamaidyn" er y loaghtey shoh er lheh.

Imraaghyn

Ronney:Sostyn 'sy vlein 1706
Ronney:Leigh 'sy vlein 1706
Ronney:Leigh 'sy vlein 1707
Ronney:Yn Vretyn Vooar 'sy vlein 1707
Ronney:Nalbin 'sy vlein 1707
Ronney:Slattyssyn Pharlamaid Hostyn
Ronney:Slattyssyn Pharlamaid Hostyn foast ayns bree
Ronney:Slattyssyn Pharlamaid ny h-Albey
Ronney:Unnaneysaght 'sy Reeriaght Unnaneysit
Ronney:Leighyn bunraghtoil y Reeriaght Unnaneysit
Ronney:Mooinjerys eddyr Nalbin as Sostyn
Ronney:Politickaght Reeriaght y Vretyn Vooar
Ronney:Co-unnaneyssyn ashoonagh
Ronney:Kaartyn politickagh
Ronney:Unnaneysaght ayns Nalbin
Ronney:Conaantyn Hostyn
Ronney:Conaantyn ny h-Albey
Ronney:Politickaght 'sy vlein 1707
Ronney:Agglish ny h-Albey